CELEX: 62016CN0245
Language: et
Date: 2016-04-28 00:00:00
Title: Kohtuasi C-245/16: Eelotsusetaotlus, mille on esitanud Tribunale Amministrativo Regionale per le Marche (Itaalia) 28. aprillil 2016 – Nerea SpA versus Regione Marche

1.8.2016   
            
            
               ET
            
            
               Euroopa Liidu Teataja
            
            
               C 279/13
            
         Eelotsusetaotlus, mille on esitanud Tribunale Amministrativo Regionale per le Marche (Itaalia) 28. aprillil 2016 – Nerea SpA versus Regione Marche
   (Kohtuasi C-245/16)
   (2016/C 279/18)
   Kohtumenetluse keel: itaalia
   
      Eelotsusetaotluse esitanud kohus
   
   Tribunale Amministrativo Regionale per le Marche
   
      Põhikohtuasja pooled
   
   
      Kaebaja: Nerea SpA
   
      Vastustaja: Regione Marche
   
      Eelotsuse küsimused
   
   
               1.
            
            
               Esiteks, kas määruse nr 800/2008 (1) artikli 1 lõike 7 punkt c puudutab üksnes menetlusi, mille võivad algatada liikmesriikide haldusasutused ja kohtud omal algatusel (Itaalias näiteks pankrotimenetlus), või ka menetlusi, mille võib algatada ainult asjassepuutuva ettevõtja taotlusel (nagu seda on Itaalia õiguses ennetava kompromissi menetlus)? Küsimus on tekkinud, kuna selles sättes kõneldakse maksejõuetusmenetluse „kohaldamise” kriteeriumidest.
            
         
               2.
            
            
               Kui peaks leitama, et määrus nr 800/2008 puudutab kõiki maksejõuetusmenetlusi, siis kas pidades konkreetsemalt silmas sellist institutsiooni nagu kuninga dekreedi nr 267/1942 artiklis 186-bis ette nähtud ennetav kompromiss tegevuse jätkamisega, tuleb määruse nr 800/2008 artikli 1 lõike 7 punkti c tõlgendada nii, et juba üksnes asjaolu, et struktuurifondidest abi saada sooviva ettevõtja suhtes maksejõuetusmenetluse algatamise tingimused on täidetud, toob kaasa selle, et talle ei saa rahastust anda või liikmesriigi haldusasutus on kohustatud talle juba määratud rahastuse tühistama, või hoopis nii, et raskustes olemine tuleb tuvastada in concreto, võttes näiteks arvesse menetluse algatamise aega, seda, kas ettevõtja on täitnud võetud kohustused, ja kõiki muid asjassepuutuvaid asjaolusid?
            
         
      (1)  Komisjoni 6. augusti 2008. aasta määrus (EÜ) nr 800/2008 EÜ asutamislepingu artiklite 87 ja 88 kohaldamise kohta, millega teatavat liiki abi tunnistatakse ühisturuga kokkusobivaks (üldine grupierandi määrus) (ELT L 214, lk 3).